এই যে পুলিশের চোখকে ফাঁকি দেওয়া এবং যতক্ষণ পারা যায় গ্রেফতার এড়িয়ে চলা এই রণকৌশল গ্রহণের পরামর্শ এসেছিল দু’জন রাজনৈতিক সহকর্মীর কাছ থেকে। একজন শেখ মুজিবুর রহমান অপরজন সরদার ফজলুল করিম; প্রথমজন ছাত্রলীগের, দ্বিতীয়জন ছাত্র ফেডারেশনের। দুইজন দুই প্রান্তের। একজন জাতীয়তাবাদের বামধারার, অপরজন সরাসরি কমিউনিস্ট পার্টির। ১৯৪৯ সালে বিশ্ববিদ্যালয়ের নিম্নবেতনভূক কর্মচারীদের সমর্থনে ছাত্রধর্মঘটে নেতৃত্বদানের অভিযোগে নেতৃস্থানীয় ছাত্রদেরকে শাস্তি দেওয়ার প্রতিবাদে উপাচার্যের ভবনে অবস্থান ধর্মঘট পালিত হয়। সেখানে পুলিশ এসে শেখ মুজিবসহ কয়েকজনকে গ্রেফতার করে নিয়ে যায়। এ বিষয়ে অসমাপ্ত আত্মজীবনীতে শেখ মুজিবুর রহমান লিখেছেন,